Ce este o politică de certificare?
Fiecare autoritate de certificare (AC) are un set de reguli privitoare la certificatele pe care este dispusă să le realizeze. De multe ori, aceste politici sunt publicate pe paginile web ale proprietarului AC și pot fi de asemenea încorporate electronic în certificate. În cazul în care computerul dumneavoastră validează corect un certificat, puteți presupune fără riscuri că AC semnatară a certificatului a stabilit că politicile ei au fost respectate, dacă aveți încredere în AC respectivă. De exemplu, puteți presupune că adresa de e-mail inclusă într-un certificat chiar aparține proprietarului identității digitale a certificatului.

Ce este o politică de încredere?
Politica de încredere este un proces software care determină modul în care poate fi evaluat un certificat (gradul de autenticitate al acestuia). Nu toate certificatele sunt create în mod egal. Ele sunt create pentru scopuri precise și sunt evaluate diferit. O politică de încredere evaluează un certificat în funcție de modul de utilizare al certificatului (de exemplu pentru semnarea e-mailurilor sau pentru autentificarea pe web).